text: [{"text_idx": "#000001", "text": "Oljupri\u0301surin kann h\u00e6kka til 200 dollarar"}, {"text_idx": "#000002", "text": "-um ikki ny\u0301ggjar i\u0301l\u00f8gur ver\u00f0a gj\u00f8rdar i\u0301 olju- og gassvirksemi i\u0301 n\u00e6stu framti\u0301\u00f0"}, {"text_idx": "#000003", "text": "Ta\u00f0 er orku- na\u0301msra\u0301\u00f0harrin i\u0301 Oman, sum nu\u0301 ro\u0301par varsko\u0301. Hann sigur, at ver\u00f0a ikki gj\u00f8rdar i\u0301l\u00f8gur i\u0301 ny\u0301tt olju- og gassvirksemi, kann ta\u00f0 hava vi\u00f0 s\u00e6r ein oljupri\u0301s uppa\u0301 einki minni enn 200 dollarar fyri tunnuna. Hansara u\u0301ttalilsi er svar til u\u0301ts\u00f8gnina hja\u0301 altjo\u0301\u00f0a orkustovninum, IEA, um at r\u00f8kka \u201cnet-Zero\u201d u\u0301tla\u0301t i\u0301 2050. Oljupri\u0301surin er i\u0301 dag umlei\u00f0 72 dollarar. Ta\u00f0 er S&P Global Platts, sum ber ti\u0301\u00f0indini i\u0301 morgun."}, {"text_idx": "#000004", "text": "IEA gj\u00f8rdi i\u0301 mai i\u0301 a\u0301r greitt i\u0301 eini fra\u0301grei\u00f0ing, at skal heimurin r\u00f8kka ma\u0301linum um null-u\u0301tla\u0301t i\u0301 2050, so skulu ongar ny\u0301ggjar olju- og gassu\u0301tbyggingar gerast. Heldur ikki skulu i\u0301l\u00f8gur gerast i\u0301 ny\u0301ggja oljuleiting. Si\u0301\u00f0ani hevur eisini eitt nu\u0301 a\u00f0alskrivarin i\u0301 ST, Gutterres, undirstrika\u00f0 ty\u0301dningin av at gevast vi\u00f0 at gera i\u0301l\u00f8gur i\u0301 olju- og gassvirksemi."}, {"text_idx": "#000005", "text": "-At i\u0301mynda s\u00e6r, at vit ikki longur skulu gera i\u0301l\u00f8gur i\u0301 ny\u0301ggja olju, haldi eg, er sera vandamiki\u00f0, seg\u00f0i Mohammed al-Rumhy a\u0301 einum ra\u0301\u00f0stevnu um gr\u00f8na orkuskifti\u00f0 i\u0301 Mi\u00f0eystri og Nor\u00f0urafrika, sum var\u00f0 skipa\u00f0 av IEA."}, {"text_idx": "#000006", "text": "-Mi\u0301n st\u00f8rsti o\u0301tti, um vit gevast at gera i\u0301l\u00f8gur i\u0301 kolvetnisi\u0301dna\u00f0in her og nu\u0301, er, at vit fara at si\u0301ggja eitt slag av orkuhunguri og pri\u0301sin a\u0301 orku fara upp i\u0301 loft. Eftirspurningurin eftir olju og gassi kann fara at minka men uppa\u0301 stytri sikt kunnu vit koma at si\u0301ggja oljupri\u0301sir uppa\u0301 b\u00e6\u00f0i 100 og 200 dollarar, sum fyri oljuframlei\u00f0arar sja\u0301lvandi kann tykjast vera gott, men fyri flest onnur kann koma sera illa vi\u00f0."}, {"text_idx": "#000007", "text": "Oman, sum er st\u00f8rsti oljuframlei\u00f0ari i\u0301 Mi\u00f0eystri uttan fyri Opec, er to\u0301 vi\u00f0 i\u0301 vi\u0301\u00f0kanini til OPEC+, sum stendur fyri helvtini av heimsframlei\u00f0sluni."}, {"text_idx": "#000014", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000015", "text": "Russland sendir oljutangaskip nor\u00f0ur um Sibiria"}, {"text_idx": "#000022", "text": "Fyristing tel. 20 80 80 [email protected]"}]